《木文真人章圣朝合州进到其事甚怪至京其木中》
宋代·李廌

犀视月通角，蝉想丸目入。
果臝祝螟蛉，天风化阴鶂。
物变知品祝，尚可易形质。
真人友造化，故与物为一。
持此诚与神，可贯金与石。
何为辄入木，厌世未肯出。
衣冠俨如生，隐若陆顾笔。
非同木居士，聋俗竞禳祓。
又非罗公远，戏隐逞幻术。
疑是青羊老，合江聊示迹。
薄游附驿车，灵宫居二室。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。